APSTIPRINĀTS

LLU iepirkumu komisijas

2018.gada 18.decembra sēdē

Protokols Nr. 796

Iepirkumu komisijas priekšsēdētājs

\_\_\_\_\_\_\_\_\_\_\_\_\_\_\_/Z.Hofmanis/

**ATKLĀTS KONKURSS**

***Portatīvā 3D mikroskopa komplekta un velkmes skapja iegāde ERAF projekta Nr. 1.1.1.4/17/I/003 ietvaros***

Identifikācijas Nr. LLU 2018/163/AK

Galvenais CPV kods: 38510000-3

Papildus CPV kods: 39141500-7

**NOLIKUMS**

Jelgava, 2018

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** LLU 2018/163/AK
   2. **Pasūtītājs, komisija, kontaktpersona:**
      1. Pasūtītājs ir Latvijas Lauksaimniecības universitāte (turpmāk tekstā - LLU)

Pasūtītāja rekvizīti:

Lielā ielā 2, Jelgava, LV – 3001

Reģ. Nr. 90000041898

Fakss: 63005619

Mājas lapa: [www.llu.lv](http://www.llu.lv)

* + 1. **Komisija:** iepirkumu veic ar 2018.gada 25.oktobra LLU rektora rīkojumu Nr. 4.3. – 13/98 *„Par iepirkuma komisijas izveidošanu”* izveidota Iepirkumu komisija (turpmāk – Komisija).
    2. **Iepirkuma procedūras veids:** atklāts konkurss saskaņā ar Publisko iepirkumu likumu (turpmāk tekstā – PIL) un MK noteikumiem Nr. 107.
    3. **Pasūtītāja kontaktpersona:** Arta Pļaveniece, tālrunis 63005674, fakss 63005619, e-pasts [arta.plaveniece@llu.lv](mailto:arta.plaveniece@llu.lv). Kontaktpersona konkursa norises laikā sniedz tikai organizatorisku informāciju.
    4. **Finansēšanas avots:** ERAF projekts 1.1.1.4/17/I/003 *„LLU un tās pārraudzībā esošo zinātnisko institūciju pētniecības, attīstības infrastruktūras un institucionālās kapacitātes stiprināšana”.*
    5. **Pretendents** – piegādātājs, kurš ir iesniedzis piedāvājumu.
    6. **Piegādātājs** – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus.
    7. Iepirkuma komisijas, piegādātāju un pretendentu tiesības un pienākumi ir noteikti atbilstoši Publisko iepirkumu likuma un 2017.gada 28.februāra MK noteikumu Nr. 107 normām.
  1. **Piedāvājuma iesniegšanas un atvēršanas vieta, datums, laiks**
     1. Piedāvājumu iesniegšanas termiņš: **līdz 2019.gada 21.janvārim plkst.09.15.**
     2. Saskaņā ar PIL 39.panta pirmo daļu, piedāvājumi ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē www.eis.gov.lv pieejamo Elektronisko iepirkumu sistēmas (turpmāk – EIS) e-konkursu apakšsistēmu. Ārpus EIS e-konkursu apakšsistēmas un pēc nolikuma 1.3.1.punktā noteiktā termiņa iesniegtie piedāvājumi tiks atzīti par neatbilstošiem un noraidīti.
     3. Iesniegtie piedāvājumi tiks atvērti LLU Saimnieciskā dienesta 18.kabinetā, Lielajā ielā 2 (aiz pils), Jelgavā, **2019.gada 21.janvārī plkst. 09.15**pēc piedāvājumu iesniegšanas termiņa beigām, izņemot PIL 68.panta septītajā daļā un 2017.gada 28.februāra MK noteikumu Nr.107 13.punktā minētos gadījumus. PIL 68.panta septītajā daļā minētajā gadījumā komisija rīkojas saskaņā ar 2017.gada 28.februāra MK noteikumu Nr.107 14.punktu.
     4. Iesniegto piedāvājumu atvēršanas procesam var sekot līdzi tiešsaistes režīmā EIS sistēmas e-konkursu apakšsistēmā. Piedāvājumu atvēršanas sēde ir atklāta.
     5. Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar Nolikuma 1.5.1.3.apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz komisijai elektroniskā atslēga ar paroli šifrētā dokumenta atvēršanai.
     6. Piedāvājumu atvēršana notiek izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai.
     7. Iesniegto piedāvājumu Pretendents var papildināt vai grozīt līdz 1.3.1.punktā norādītā piedāvājuma iesniegšanas termiņa beigām.
     8. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā konkursa sadaļā) ietvertos nosacījumus.
     9. Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā.
  2. **Konkursa****dokumentu un papildus informācijas saņemšana** 
     1. Pasūtītājs nodrošina brīvu un tiešu elektronisku pieeju atklāta konkursa nolikumam (turpmāk – nolikums) un visiem papildus nepieciešamajiem dokumentiem LLU mājas lapā internetā [www.llu.lv](http://www.llu.lv), sadaļā „Iepirkumi” un Valsts reģionālās attīstības aģentūras uzturētajā tīmekļvietnē [www.eis.gov.lv](http://www.eis.gov.lv) EIS e-konkursu apakšsistēmā šā konkursa sadaļā, sākot no attiecīgā atklātā konkursa izsludināšanas brīža IUB tīmekļvietnē.
     2. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[[1]](#footnote-1) Pretendenti ar nolikumu var iepazīties un lejupielādēt **līdz 2019.gada 21.janvārim**, **plkst. 09:15.**
     3. Ieinteresētajiem piegādātājiem EIS e-konkursu apakšsistēmā ir pieejami *Skaidrojumi un pamācība piegādātājiem -* [*http://paligs.eis.gov.lv/piegadatajiem/N\_0\_1.html*](http://paligs.eis.gov.lv/piegadatajiem/N_0_1.html)*.* Pretendents ir atbildīgs par piedāvājuma pareizu, precīzu un savlaicīgu iesniegšanu EIS e-konkursu apakšsistēmā šā konkursa sadaļā.
     4. Lejupielādējot konkursa dokumentus, Pretendents uzņemas atbildību sekot līdzi komisijas sniegtajai papildu informācijai, kas tiek publicēta LLU mājaslapā [www.llu.lv](http://www.llu.lv), sadaļā „Iepirkumi” un EIS e-konkursu apakšsistēmas šā konkursa sadaļā.
     5. Pasūtītājs un ieinteresētie piegādātāji vai Pretendenti ar informāciju apmainās Publisko iepirkumu likumā noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Informācija var tikt nosūtīta pa pastu, faksu, elektroniski vai nodota personīgi.
     6. Paziņojumu par konkursa dokumentācijas grozījumiem u.c. izmaiņām ieinteresētās personas, kas reģistrējušās kā Nolikuma saņēmēji, saņem uz norādītājām e-pasta adresēm.
     7. Ja ieinteresētais piegādātājs ir laikus pieprasījis papildu informāciju par konkursa dokumentos iekļautajām prasībām, komisija atbildi sniedz piecu darbdienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kā arī EIS e-konkursu apakšsistēmā, kur ir pieejami šā konkursa dokumenti, norādot arī uzdoto jautājumu.
     8. Ja komisija ir izdarījusi grozījumus konkursa dokumentos, tā ievieto informāciju par grozījumiem pircēja profilā, kā arī EIS e-konkursu apakšsistēmā, kur ir pieejami šā konkursa dokumenti, ne vēlāk kā dienu pēc tam, kad paziņojums par izmaiņām vai papildu informācija iesniegta Iepirkumu uzraudzības birojam publicēšanai.
     9. Visi jautājumi, kas nav atrunāti šajā nolikumā, tiek risināti saskaņā ar Publisko iepirkumu likuma un 2017.gada 28.februāra MK noteikumu Nr. 107 normām.
  3. **Piedāvājumu noformēšana** 
     1. Piedāvājums jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:
        1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā konkursa sadaļā ievietotās formas;
        2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
        3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
     2. Sagatavojot piedāvājumu, Pretendents ievēro, ka:
        1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
        2. Pretendents nedrīkst veikt izmaiņas EIS e-konkursu apakšsistēmā šā konkursa sadaļā publicēto veidlapu (formu) struktūrā, t.sk. dzēst vai pievienot rindas vai kolonas.
        3. Iesniedzot piedāvājumu elektroniskā formā, Pretendents dokumentus ir tiesīgs parakstīt, izmantojot EIS piedāvāto elektronisko parakstu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu.
        4. Iesniedzot piedāvājumu elektroniski, piegādātājs ir tiesīgs ar vienu drošu elektronisko parakstu parakstīt visus dokumentus kā vienu kopumu.
        5. Piedāvājumu paraksta Pretendentu pārstāvēt tiesīgā persona – pretendenta amatpersona ar paraksta tiesībām vai Pretendenta pilnvarotā persona. Gadījumā, ja piedāvājumu paraksta Pretendenta pilnvarotā persona, nepieciešams pievienot pilnvaru vai tās apliecinātu kopiju.
        6. Piedāvājums jāiesniedz latviešu valodā. Ja kāds dokuments ir svešvalodā, tad tam jāpievieno Pretendentu pārstāvēt tiesīgā personas apstiprināts tulkojums latviešu valodā. Par dokumentu tulkojuma atbilstību oriģinālam atbild Pretendents. Izņēmums ir pretendenta tehniskajā piedāvājumā piedāvātās iekārtas ražotāja tehniskā dokumentācija, kuru pretendents var iesniegt sagatavotu latviešu vai/un angļu valodās.
        7. Visas piedāvātās cenas jānorāda euro (EUR) ar precizitāti 2 (divas) zīmes aiz komata.
        8. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju*.*
        9. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas PIL ir noteikta par vispārpieejamu informāciju.
        10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
        11. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam.

1. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmeta apraksts**

Iepirkuma priekšmets ir ***Portatīvā 3D mikroskopa komplekta un velkmes skapja iegāde,*** saskaņā ar tehnisko specifikāciju (skat. pielikumu Nr.3 un Nr.4)

Galvenais CPV kods: 38510000-3

Papildus CPV kods: 39141500-7

* 1. ***Iepirkuma priekšmets ir sadalīts 2 (divās) daļās:***

**1.daļa:** Portatīva 3D mikroskopa komplekts (CPV kods: 38510000-3)

**2.daļa:** Velkmes skapis (CPV kods: 39141500-7)

* 1. Piedāvājums jāiesniedz par visu attiecīgās daļas tehniskajā specifikācijā norādīto apjomu.
  2. Pretendents var iesniegt piedāvājumu par vienu, vairākām vai visām Iepirkuma daļām.
  3. Pretendents nevar iesniegt piedāvājuma variantus.
  4. **Tehniskā specifikācija:**

1. **1.daļai:** Tehniskā specifikācija ir norādīta konkursa nolikuma pielikumā Nr.3.
2. **2.daļai:** Tehniskā specifikācija ir norādīta konkursa nolikuma pielikumā Nr.4.
   1. **Līguma izpildes vieta: 1.-2.daļai:** LLU Viedo tehnoloģiju un zināšanu pārneses centrā, Rīgas iela 22, Jelgava, LV-3004.

* 1. **Līguma izpildes laiks:** **1.-2.daļai:** ne ilgāk kā 3 (trīs) mēnešu laikā pēc līguma noslēgšanas.

1. **NOSACĪJUMI DALĪBAI KONKURSĀ**
   1. Komisija Pretendentu, kuram būtu piešķiramas līguma slēgšanas tiesības, izslēdz no dalības konkursā, ja konstatē jebkuru no PIL 42.panta pirmajā daļā minētajiem izslēgšanas nosacījumiem (izņemot PIL 42.panta trešajā daļā minētos gadījumus).
   2. Pasūtītājs noraida pretendenta piedāvājumu atklātā konkursa attiecīgajā daļā, ja pretendenta piedāvātā līgumcena pārsniedz 150 procentus no konkursa dokumentos norādītās paredzamās līgumcenas attiecīgajā daļā.
   3. Lai pārbaudītu, vai pretendents nav izslēdzams no dalības konkursa attiecīgajā daļā PIL 42.panta pirmās daļas 12., 13. un 14. punktā minētajā gadījumā, komisija, kā arī piegādātājs par sevi, izmantojot Ministru kabineta noteikto informācijas sistēmu attiecībā uz Latvijā reģistrētu personu, informāciju iegūst Uzņēmumu reģistrā. Ja Ministru kabineta noteiktajā informācijas sistēmā nav pieejami dati par PIL 42.panta pirmās daļas 13. punktā minēto gadījumu, kad pretendents izslēdzams no dalības konkursa attiecīgajā daļā, pasūtītājs pieprasa apliecinājumu, ka uz pretendentu šis noteikums neattiecas. Ārvalstīs reģistrētam pretendentam pasūtītājs pieprasa iesniegt reģistrācijas valsti apliecinošu dokumentu.
   4. Ja pretendents vai personālsabiedrības biedrs, ja pretendents ir personālsabiedrība, atbilst PIL 42.panta pirmās daļas 1., 3., 4., 5., 6. vai 7.punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus atbilstoši PIL 43.pantā noteiktajam. Par PIL 42.panta pirmās daļas 12. un 13.punktā minētajiem izslēgšanas gadījumiem Pretendents nevar veikt pasākumus uzticamības atjaunošanai, atbilstoši PIL 43.pantā noteiktajam.
   5. Komisija pārbaudi par pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un konkursa dokumentos noteiktajām prasībām un izraudzītajiem piedāvājuma izvēles kritērijiem būtu piešķiramas līguma slēgšanas tiesības.
   6. Ja komisija nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja komisijas iepriekš iegūtā informācija neatbilst faktiskajai situācijai.
   7. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
2. **IESNIEDZAMIE DOKUMENTI**
   1. Pretendenta atlases dokumenti (atbilstoši EIS e-konkursu apakšsistēmā šā konkursa sadaļā publicētajām veidlapām (formām) un Nolikuma 5.punktam).
   2. Tehniskais piedāvājums (atbilstoši EIS e-konkursu apakšsistēmā šā konkursa sadaļā publicētajām veidlapām (formām) un Nolikuma 6.1.punktam).
   3. Finanšu piedāvājums (atbilstoši EIS e-konkursu apakšsistēmā šā konkursa sadaļā publicētajām veidlapām (formām) un Nolikuma 6.2.punktam).

1. **PRETENDENTU ATLASES DOKUMENTI UN KVALIFIKĀCIJAS PRASĪBAS**

5.1. Pretendentam izvirzītās kvalifikācijas prasības ir obligātas visiem pretendentiem, kas vēlas iegūt līguma slēgšanas tiesības.

|  |  |
| --- | --- |
| **5.2.Pretendentam ir jāatbilst šādām pretendentu kvalifikācijas prasībām:** | **5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti:** |
| 5.2.1.Pretendents piekrīt konkursa nolikuma un tā pielikumu noteikumiem. | 5.3.1. Pretendenta pieteikums dalībai konkursā, kas sagatavots atbilstoši nolikumam pievienotajai pieteikuma formai (Pielikums Nr.1) un ko parakstījusi Pretendenta pārstāvēt tiesīgā persona, atbilstoši 1.5.2.punkta nosacījumiem.   * Pretendentam pieteikumā jānorāda informācija par to, vai piedāvājumu iesniegušā pretendenta uzņēmums vai PIL 42.panta pirmās daļas 9., 10. un 11.punktā minētās personas uzņēmums *(ja piedalās konkursā)* atbilst mazā vai vidējā uzņēmuma statusam. |
| 5.2.2. Pretendents ir reģistrēts Latvijas Republikas Uzņēmumu reģistrā vai citā pretendenta saimnieciskai darbībai atbilstošā reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām (ja normatīvie akti to paredz). | 5.3.2. Lai pārbaudītu nolikuma 5.2.2.apakšpunkta izpildi, par Latvijas Republikā reģistrētu pretendentu komisija iegūs informāciju valsts informācijas sistēmās.  Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju.  Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām.  Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (Pielikums Nr.1) norāda kompetento iestādi attiecīgajā valstī, kas var apliecināt reģistrācijas faktu. |
| 5.2.3.Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.3.3.Lai apliecinātu nolikuma 5.2.3.apakšpunkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības\*. Ja pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības.  \*Par LR reģistrētu pretendenta pārstāvības tiesībām, komisija pārbaudīs informāciju LR Uzņēmumu reģistrā. |

5.4. Ja piedāvājumu iesniedz personālsabiedrība, pieteikumā (Pielikums Nr.1) norāda personu, kura konkursā pārstāv attiecīgo personālsabiedrību un ir pilnvarota parakstīt ar šo konkursu saistītos dokumentus, kā arī norāda personālsabiedrības biedru atbildības apjomus šajā konkursā. Papildus pievieno personālsabiedrības biedru apliecinājumus vai vienošanos par sadarbību, kas noslēgta starp personālsabiedrības biedriem konkrētā līguma izpildei.

5.5. Piegādātāji, kas apvienojušies personu apvienībā un iesniegušo kopīgu Piedāvājumu, visi kopā ir uzskatāmi par vienu Pretendentu, tādējādi nolikumā noteiktās kvalifikācijas prasības ir izpildāmas visiem personu apvienības dalībniekiem kopā, izņemot nolikuma 5.2.2. un 5.2.3.punktu, kas ir izpildāms katram personu apvienības dalībniekam atsevišķi.

5.6.Ja Pretendents ir personu apvienība, tad personu apvienība iesniedz apliecinājumu, ka gadījumā, ja personu apvienība tiks noteikta par uzvarētāju šajā konkursā, 10 (desmit) darba dienu laikā personu apvienība normatīvajos aktos noteiktā kārtībā reģistrēs pilnsabiedrību vai komandītsabiedrību ar pilnu atbildību katram no biedriem vai normatīvajos aktos noteiktā kārtībā noslēgs sabiedrības līgumu. Pirms Līguma noslēgšanas personu apvienībai jānodibina pilnsabiedrība vai komandītsabiedrība, par to rakstiski informējot Pasūtītāju, vai jānoslēdz sabiedrības līgums, un viens tā eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.

5.7. Ja Pretendents līguma izpildei piesaista apakšuzņēmējus, tad Pretendentam ir pienākums aizpildīt Nolikumam pievienoto Apakšuzņēmēju saraksta formu (Pielikums Nr.2). Apakšuzņēmēju sarakstā pretendentam jānorāda visi apakšuzņēmēji, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamās iepirkuma līguma daļas, to aprakstu un apjomu procentos no kopējās līgumcenas un atbildības sadalījumu. Papildus iesniedz apakšuzņēmēju apliecinājumus vai vienošanos par sadarbību, kas noslēgta starp pretendentu un apakšuzņēmēju, konkrētā līguma izpildei. Apakšuzņēmēja sniedzamo pakalpojumu kopējo vērtību nosaka atbilstoši Publisko iepirkumu likuma 63.panta trešajai daļai.

* ***Apakšuzņēmējs*** *ir pretendenta vai apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar pasūtītāju noslēgta iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam.*
  1. Eiropas vienotais iepirkuma procedūras dokuments *(nav obligāts pretendentu atlases dokuments)*
     1. Atbilstoši PIL 49.panta noteikumiemPasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai konkursa dokumentos noteiktajām pretendentu atlases prasībām.
     2. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības.
     3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
     4. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza
     5. Iepirkumu komisijai jebkurā konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
     6. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, kas tas atbilst konkursa nolikumā izvirzītajām pretendentu atlases prasībām, tas iesniedz šo dokumentu, kas ir pieejams aizpildīšanai Iepirkumu uzraudzības biroja tīmekļa vietnē <https://www.iub.gov.lv/lv/node/587>

1. **tehniskAIS UN FINANŠU piedāvājumS**

**6.1.Tehniskā piedāvājuma sagatavošana**

* + 1. Pretendents iesniedz tehnisko piedāvājumu atbilstoši EIS e-konkursu apakšsistēmā šā konkursa sadaļā publicētajām veidlapām (formām), aizpildot attiecīgās daļas atbilstošās tehniskā piedāvājuma Microsoft Word formas ailes (pielikums Nr.3 vai Nr. 4).
    2. Pretendentam jāiesniedz ražotāja tehniskā dokumentācija latviešu un/vai angļu valodā, kurā ir atspoguļota informācija atbilstoši Tehniskā piedāvājuma formas kolonai *“Atsauce uz ražotāja tehnisko dokumentāciju (ar norādēm uz konkrēto lpp) par tehnisko prasību izpildi”*, kā arī jāiekrāso ražotāja tehniskajā dokumentācijā konkrētās teksta daļas, kur var atrast atbilstību tehniskajā piedāvājumā izvirzītajām prasībām. Ražotāja tehniskajai dokumentācijai ir jāapliecina tās Tehniskajā specifikācijā izvirzītās prasības, kuras nav atzīmētas ar **“X”**.
    3. Pretendents attiecīgās daļastehnisko piedāvājumu sagatavo, aizpildot Tehniskā piedāvājuma formā (pielikums Nr.3 vai Nr. 4) kolonu *„Pretendenta piedāvājums”,* norādot Tehniskā piedāvājuma formā piedāvātās preces ražotāju, modeli, un sniedz precīzu piedāvātās preces tehnisko aprakstu.
    4. Tehnisko piedāvājumu iesniedz parakstītu atbilstoši nolikuma 1.5.2.punkta nosacījumiem.
    5. Ja tehniskajā specifikācijā norādīts konkrēts preces, ražotāja vai standarta nosaukums vai kāda cita norāde uz specifisku preces izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas izvirzītajām prasībām, parametriem un nodrošina tehniskajā specifikācijā izvirzīto prasīto. Piedāvājumā norāda attiecīgi piedāvātā parametra, standarta vai preces precīzu nosaukumu un tehnisko aprakstu.
    6. Pretendents var piedāvāt ekvivalentu, kas atbilst Pasūtītāja izvirzītajām prasībām, tikai tādā gadījumā, ja Pretendents nepiedāvā Iepirkuma tehniskajā specifikācijā Pasūtītāja norādīto parametru.
    7. Pretendentam savā tehniskajā piedāvājumā ir precīzi jānorāda informācija par piedāvāto preci un tās tehnisko aprakstu. Pretendenta Piedāvājumā nedrīkst būt vairāki tehnisko piedāvājumu varianti.
  1. **Finanšu piedāvājuma sagatavošana**
     1. Pretendents iesniedz finanšu piedāvājumu atbilstoši EIS e-konkursu apakšsistēmā šā konkursa sadaļā publicētajām veidlapām (formām), aizpildot attiecīgās daļas atbilstošās finanšu piedāvājuma Microsoft Word formas ailes (pielikums Nr.5 vai Nr.6).
     2. Pretendents **1.daļas** finanšu piedāvājumu sagatavo, aizpildot 1.daļas Finanšu piedāvājuma formā (pielikums Nr.5) kolonas *“Piedāvātā cena EUR bez PVN”, “PVN \_\_%”* un *“Piedāvātā cena EUR ar PVN”*. Piedāvājuma cenās jāiekļauj visas izmaksas, kas saistītas ar pilnībā funkcionējošas un tehniskajam piedāvājumam atbilstošas preces piegādi un darbinieku apmācību Pasūtītāja norādītajā adresē Jelgavā.
     3. Pretendents **2. daļas** finanšu piedāvājumu sagatavo, aizpildot 2.daļas Finanšu piedāvājuma formā (pielikums Nr.6) kolonas *“Piedāvātā cena EUR bez PVN”, “PVN \_\_%”* un *“Piedāvātā cena EUR ar PVN”* Piedāvājuma cenās jāiekļauj visas izmaksas, kas saistītas ar tehniskajam piedāvājumam atbilstošas iekārtas piegādi, sakomplektēšanu, uzstādīšanu, pievienošanu esošajiem inženiertīkliem, darbības pārbaudi un darbinieku apmācību Pasūtītāja norādītajā adresē Jelgavā.
     4. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
     5. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.
     6. Finanšu piedāvājumu iesniedz parakstītu atbilstoši nolikuma 1.5.2.punkta nosacījumiem.

**7. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

7.1. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

7.2. Komisija līguma slēgšanas tiesības piešķir **saimnieciski visizdevīgākajam piedāvājumam** **ar viszemāko cenu** no piedāvājumiem par katru iepirkuma priekšmeta daļu, kas atbilst Nolikuma prasībām un Tehniskajai specifikācijai.

7.3.Vērtējot viszemāko cenu iepirkumu komisija ņems vērā pretendenta **piedāvāto cenu euro bez pievienotās vērtības nodokļa**;

* 1. Piedāvājumu izvērtēšanu komisija veic par katru daļu atsevišķi 3 (trīs) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.
  2. **1.posms – Piedāvājuma noformējuma un pretendentu atlases dokumentu pārbaude.**

7.5.1. Komisija piedāvājumu vērtēšanas laikā attiecīgajā daļā veic pretendentu piedāvātās līgumcenas procentuālās atbilstības pārbaudi. Ja pretendenta piedāvātā līgumcena attiecīgajā daļā pārsniedz 150% no paredzamās līgumcenas, piedāvājums tiks noraidīts.

7.5.2. Komisija novērtē, vai piedāvājums ir noformēts atbilstoši nolikuma prasībām, vai ir iesniegti visi 4.punktā norādītie iesniedzamie dokumenti un vai ir iesniegti pretendentu atlases dokumenti atbilstoši nolikuma 5.punkta prasībām un vai atbilst pretendentam izvirzītajām kvalifikācijas prasībām. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja pretendents neatbilst kādai no Nolikumā minētajām pretendentu atlases kvalifikācijas prasībām, un/vai nav iesniedzis kādu no pretendentu atlases dokumentiem, atbilstoši nolikuma 4.punkta un 5.punkta prasībām, komisija pretendentu izslēdz no turpmākās dalības konkursa attiecīgajā daļā un tā piedāvājumu tālāk neizskata.

7.6.**2.posms – Tehniskā piedāvājuma atbilstības pārbaude.** Komisija novērtē vai pretendenta tehniskais piedāvājums ir iesniegts par visu attiecīgās daļas apjomu un atbilst attiecīgās daļas tehniskajā specifikācijā (pielikums Nr.3, Nr.4) un nolikumā izvirzītajām prasībām. Ja pretendenta piedāvājums nav iesniegts par visu attiecīgās daļas apjomu, un/vai neatbilst kādai no izvirzītajām prasībām, komisija pretendentu izslēdz no turpmākās dalības konkursa attiecīgajā daļā un tā piedāvājumu tālāk neizskata.

* 1. **3.posms – Saimnieciski visizdevīgākā piedāvājuma vērtēšana.**
     1. Komisija veic aritmētisko kļūdu pārbaudi Pretendentu finanšu piedāvājumos. Ja komisija konstatēs aritmētiskās kļūdas, komisija šīs kļūdas izlabos. Par konstatētajām kļūdām un laboto piedāvājumu, komisija informē Pretendentu, kura piedāvājumā kļūdas tika konstatētas un labotas. Vērtējot piedāvājumu, komisija vērā ņem veiktos labojumus.
     2. Ja komisijai Pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par finanšu piedāvājumā piedāvāto cenu, ievērojot Publisko iepirkumu likuma 53.pantā minētos nosacījumus.
     3. Iepirkuma komisija katrā daļā nosaka piedāvājumu ar viszemāko piedāvāto cenu. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā saimnieciski visizdevīgākais piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības.
     4. Ja pirms tam, kad pieņemts lēmums par iepirkuma līguma slēgšanas tiesību piešķiršanu, iepirkumu komisija konstatē, ka vismaz divu piedāvājumu novērtējums atbilstoši izraudzītajam Piedāvājuma izvēles kritērijam ir vienāds, tā izvēlas Piedāvājumu, kuru iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Ja neviens no Pretendentiem nav nacionāla līmeņa darba devēju organizācijas biedrs un nav noslēdzis koplīgumu ar arodbiedrību, kas ir nacionāla līmeņa arodbiedrības biedre vai arī tādi ir abi Pretendenti, tad uzvarētājs tiks noteikts veicot izlozi Pretendentu klātbūtnē.
     5. Ja pretendents, kuram konkursa attiecīgajā daļā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas Nolikuma 5.punktā, komisija pirms lēmuma pieņemšanas par iepirkuma līguma slēgšanas tiesību piešķiršanu konkursa attiecīgajā daļā, pieprasa pretendentam iesniegt dokumentus, kas apliecina pretendenta atbilstību pretendenta atlases prasībām.
  2. **Lēmuma pieņemšana**
     1. Saskaņā ar Publisko iepirkumu likuma nosacījumiem un nolikuma 3.punktu, komisija pārbauda, vai pretendents, kuram būtu piešķiramas līguma slēgšanas tiesības, nav izslēdzams no dalības konkursā 42.panta pirmajā daļā noteikto izslēgšanas nosacījumu dēļ.
     2. **Komisija pretendenta, kuram būtu piešķiramas līguma slēgšanas tiesības, izslēgšanas gadījumu pārbaudi veic PIL 42.panta noteiktajā kārtībā.**
     3. Lai pārbaudītu, vai Latvijā reģistrēts vai pastāvīgi dzīvojošs pretendents vai/un PIL 42.panta pirmās daļas 9., 10. un 11.punktā minēto personu nav attiecināmi 42.panta pirmajā daļā noteiktie izslēgšanas nosacījumi, pasūtītājs, izmanto Ministru kabineta noteikto informācijas sistēmu, Ministru kabineta noteiktajā kārtībā. Pasūtītājs attiecīgo informāciju ir tiesīgs saņemt, neprasot pretendenta un PIL 42.panta pirmās daļas 9., 10. un 11.punktā minēto personu piekrišanu.
     4. Lai pārbaudītu, vai uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz ārvalstī reģistrētu vai pastāvīgi dzīvojošu pretendentu, vai PIL 42.panta pirmās daļas 9., 10. un 11.punktā minēto personu, kas reģistrēta vai pastāvīgi dzīvo ārvalstī, nav attiecināmi PIL 42.panta pirmajā daļā noteiktie izslēgšanas nosacījumi, pasūtītājs, izņemot PIL 42.panta vienpadsmitajā daļā minēto gadījumu, pieprasa, lai pretendents iesniedz attiecīgās kompetentās institūcijas izziņu, kas apliecina, ka uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz pretendentu, vai PIL 42.panta pirmās daļas 9., 10. un 11.punktā minēto personu neattiecas PIL 42.panta pirmajā daļā minētie gadījumi. Ja par valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, atbilstoši pretendenta vai PIL 42.panta pirmās daļas 9. un 11.punktā minētās personas reģistrācijas valsts normatīvajiem aktiem nevar būt persona, uz kuru ir attiecināmi 42.panta pirmajā daļā noteiktie izslēgšanas nosacījumi, pretendents ir tiesīgs izziņas vietā iesniegt attiecīgu skaidrojumu. Termiņu skaidrojuma vai izziņas iesniegšanai komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto skaidrojumu vai izziņu, komisija to izslēdz no dalības konkursā. Ja pasūtītājs no skaidrojuma negūst pārliecību, ka uz attiecīgajām personām nav attiecināmi PIL 42.panta pirmajā daļā noteiktie izslēgšanas nosacījumi, tas ir tiesīgs pieprasīt iesniegt par attiecīgajām personām kompetento institūciju izziņas.
     5. Komisija pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 procenti no kopējās publiska piegādes līguma vērtības, ja tas atbilst PIL 42.panta pirmās daļas 2., 3., 4., 5., 6., 7. vai 14. punktā minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, ja tā atbilst PIL 42.panta pirmās daļas 1., 2., 3., 4., 5., 6., 7. vai 14. punktā minētajam izslēgšanas gadījumam. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai konkursa dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, pasūtītājs izslēdz pretendentu un kandidātu no dalības konkursa attiecīgajā daļā.
     6. Ja attiecībā uz pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.
     7. Ja attiecībā uz pretendenta piesaistītajiem apakšuzņēmējiem vai personām, uz kuras iespējām pretendents balstās, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tie ir izslēdzami no dalības līguma slēgšanas tiesību piešķiršanas procedūrā. Pretendentam ir tiesības šos apakšuzņēmējus un personas nomainīt 10 darbdienu laikā no dienas, kad kļuvis zināms fakts par sankciju piemērošanu.
     8. Ja komisija konstatē, ka uz pretendentu, kuram atbilstoši Nolikumā noteiktajām prasībām būtu piešķiramas līguma slēgšanas tiesības, neattiecas 42.panta pirmajā daļā noteiktie izslēgšanas nosacījumi un ka nav tādu apstākļu, kuri tam/tiem liegtu piedalīties konkursā saskaņā ar Publisko iepirkumu likuma prasībām, tad **pretendents tiek atzīt par konkursa attiecīgās daļas uzvarētāju.**
     9. Ja komisija pretendentam, kuram atbilstoši Nolikumā noteiktajām prasībām būtu piešķiramas līguma slēgšanas tiesības, konstatē 42.panta pirmajā daļā noteikto izslēgšanas nosacījumu esamību (izņemot 42.panta trešajā daļā minētos gadījumus), **pretendents tiek izslēgts** no dalības konkursa attiecīgajā daļā un komisija attiecīgajā daļā izvērtē nākamā pretendenta, kuram atbilstoši Nolikumā noteiktajām prasībām būtu piešķiramas līguma slēgšanas tiesības, atbilstību 42.panta pirmajā daļā noteiktajiem izslēgšanas nosacījumiem.

**8. PRETENDENTU INFORMĒŠANA PAR PIEŅEMTO LĒMUMU, LĒMUMA PUBLICĒŠANA UN IEPIRKUMA LĪGUMA SLĒGŠANA**

8.1.Iepirkumu komisija 3 (trīs) darbdienu laikā pēc lēmuma pieņemšanas par attiecīgo daļu vienlaikus informē visus pretendentus, kas iesnieguši piedāvājumus uz attiecīgo daļu, par pieņemto lēmumu attiecībā uz iepirkuma līguma slēgšanu, PIL 37.pantā noteiktajā kārtībā.

8.2. Iepirkumu komisija piecu darbdienu laikā pēc lēmuma pieņemšanas par konkursa rezultātiem sagatavo ziņojumu par visu konkursu vai katru daļu atsevišķi un publicē EIS e-konkursu apakšsistēmas šā konkursa sadaļā un LLU mājas lapā sadaļā „Iepirkumi”.

8.3. Pasūtītājs, pēc nogaidīšanas termiņa beigām *(ja tas ir attiecināms),* slēgs iepirkuma līgumu ar izraudzīto pretendentu, pamatojoties uz pretendenta piedāvājumu un saskaņā ar konkursa nolikuma noteikumiem, Publisko iepirkumu likumu, 2017.gada 28.februāra MK noteikumiem Nr.107 un iepirkuma līguma projektu (pielikums Nr.7).

8.4. Ne vēlāk kā 10 (desmit) darbdienu laikā pēc tam, kad noslēgts attiecīgās daļas iepirkuma līgums vai pieņemts lēmums par konkursa attiecīgās daļas izbeigšanu vai pārtraukšanu, komisija sagatavo un iesniedz publicēšanai publikāciju vadības sistēmā paziņojumu par līguma slēgšanas tiesību piešķiršanu.

8.5. Ne vēlāk kā 10 (desmit) darbdienu laikā pēc tam, kad stājas spēkā attiecīgais iepirkuma līgums vai tā grozījumi, komisija EIS e-konkursu apakšsistēmas šā konkursa sadaļā un LLU mājaslapā sadaļā „Iepirkumi” ievieto attiecīgi iepirkuma līguma pamattekstu, vai tā grozījumu tekstu un PIL 61.panta otrajā un trešajā daļā minēto līguma grozījumu pamatojumu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams EIS e-konkursu apakšsistēmas šā konkursa sadaļā un LLU mājaslapā vismaz visā iepirkuma līguma darbības laikā, bet ne mazāk kā 36 (trīsdesmit sešus) mēnešus pēc attiecīgā līguma spēkā stāšanās dienas.

8.6. Ja izraudzītais Pretendents attiecīgajā daļā atsakās slēgt iepirkuma līgumu ar Pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš attiecīgajā daļā piedāvājis saimnieciski visizdevīgāko piedāvājumu, vai pārtraukt attiecīgo daļu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš attiecīgajā daļā piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt konkursaattiecīgo daļu, neizvēloties nevienu piedāvājumu.

8.7. Pirms lēmuma pieņemšanas par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu, iepirkuma komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar pasūtītāju attiecīgajā daļā. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, komisija pieņem lēmumu pārtraukt konkursa attiecīgo daļu, neizvēloties nevienu piedāvājumu.

8.8. Iepirkuma līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste, ja tādi ir piesaistīti, nomaiņa tiek veikta atbilstoši PIL 62.panta tiesiskajam regulējumam.

8.9. Pasūtītājs pieņem lēmumu atļaut vai atteikt Iepirkumā izraudzītā Pretendenta (Piegādātāja) personāla vai apakšuzņēmēju nomaiņu vai jaunu apakšuzņēmēju iesaistīšanu Iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.

8.10. Pasūtītājs ir tiesīgs veikt Iepirkuma līguma grozījumus atbilstoši PIL 61.pantā noteiktajam.

**9. PIELIKUMI**

Šim Nolikumam ir pievienoti šādi pielikumi:

Pielikums Nr.1 – Pieteikums dalībai konkursā forma pievienota atsevišķā datnē

Pielikums Nr.2 – Apakšuzņēmēju saraksta forma pievienota atsevišķā datnē

Pielikums Nr.3 – 1.daļas Tehniskā specifikācija – Tehniskā piedāvājuma forma pievienota atsevišķā datnē

Pielikums Nr.4 – 2.daļas Tehniskā specifikācija – Tehniskā piedāvājuma forma pievienota atsevišķā datnē

Pielikums Nr.5 – 1.daļas Finanšu piedāvājuma forma pievienota atsevišķā datnē

Pielikums Nr.6 – 2.daļas Finanšu piedāvājuma forma pievienota atsevišķā datnē

Pielikums Nr.7 – Iepirkuma līguma projekts pievienots atsevišķā datnē

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)